Йозеф Масопуст

Йозеф Масопуст (; 9 ақпан 1931, Стржимице — 29 маусым 2015, Прага) — чехословакиялық футболшы, жартылай қорғаушы, футбол жаттықтырушысы. Чехословакия Ұлттық футбол құрамасының экс-футболшысы және экс-жаттықтырушысы. Чехия футболы тарихындағы ең үздік футболшыhttp://www.fkdukla.cz/Klub/Sin-slavy/Josef-Masopust/m-18K-19W.historyplayer.aspx . 1962 жылғы әлем чемпионатының күміс жүлдегері.

 Өмірбаяны 

 Карьерасы 
1950 жылы "Водатехна" командасында кәсіби карьерасын бастады. "Виктория Жижковқа" қарсы өткен алғашқы ойынында-ақ гол соқты, бұл ойында "Водотехна" 4:0 есебімен жеңіске жетті. 

1952 жылы "Дукла" сапына ауысты. "Дукла" сапында 16 маусым ойнап, 1968 жылы бельгиялық "Роял Кроссинг" клубына ауысып, екі жылдан соң карьерасын аяқтады.

Ұлттық құрама сапында 1958, 1962 жылы әлем чемпионатына, 1960 жылы Еуропа чемпионатына қатысты. 1962 жылғы чемпионатта Чехословакия финалға дейін жетті де, Бразилиядан ұтылып қалды. Финалда Масопуст есеп ашты, бірақ кейін Бразилия оған үш доппен жауап берді.

Құрама сапындағы соңғы ойынын 1966 жылы 18 мамырда КСРО-ға қарсы өткізді.

 Соңғы жылдары 
Өмірінің соңғы жылдарын Прагада өткізді. "Менің өткен шағымнан еш белгі қалмады" деді футболшы, себебі, ол ойнаған, жаттықтырған "Дукла" клубы тарап кетті (бірақ кейін қайта құрылды), ол туып-өскен "Стржимице" селосы жойылып кетті, село жойылмауы үшін біраз жерлерге өтініш жасап еді, ешкім тыңдамады. "Теплице" стадионы да бұзылды, қазір ол жерде стадионнан еш белгі жоқ, Чехословакия мемлекет ретінде екіге бөлініп кетті. Өмірінің соңғы жылдарында Чехия футбол ардагерлерінің кеңесіне жұмыс істеді.

 Жетістіктері 

 Ойыншы ретінде 

 Командалық 
Дукла (Прага)

 Чехословакия чемпионы (8): 1953, 1956, 1958, 1961, 1962, 1963, 1964, 1966
 Чехословакия кубогы (3): 1961, 1965, 1966

Чехословакия құрамасы

 Еуропа чемпионатының қола жүлдегері: 1960
 Әлем чемпионатының Вице-чемпионы: 1962

 Бапкер ретінде 
Зброёвка (Брно)

 Чехословакия чемпионы: 1978

 Жеке 

 Еуропа Алтын добы: 1962
 Чехословакияның үздік футболшысы: 1966
 Әлем чемпионатының күміс добы: 1962
 1954—2003 жж Чехияның үздік футболшысы 
 ФИФА 100

 Дереккөздер 

 Сілтемелер 

 Профилі (footballplayers) 
 Профилі (fifa.com) 
 Футбол сарбаздары 
 «Дукла» футболнының 60 жылы

Санат:Стржимицеде туғандар
Санат:Прагада қайтыс болғандар
Санат:Чехословакия футболшылары
Санат:Чехословакия Ұлттық футбол құрамасының ойыншылары
Санат:Чехословакия футбол жаттықтырушылары
Санат:Дукла ФК ойыншылары
Санат:Дукла ФК жаттықтырушылары
Санат:Чехия футбол жаттықтырушылары
Санат:Чехословакия Ұлттық футбол құрамасының жаттықтырушылары
Санат:Алтын доп иегерлері